# Borzas gödény

### A Wikipédiából, a szabad lexikonból.

Borzas gödény Veszélyeztetett. Státusz: sebezhető

| Magyarországon fokozottan védett! Eszmei értéke: 250 000 Ft

Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Madarak (Aves)
Rend: | Gödényalakúak (Pelecaniformes)
Család: | Gödényfélék (Pelecanidae)
Nem: | Pelecanus
Faj: | P. crispus

Tudományos név
Pelecanus crispus Bruch, 1832

Egyéb név
Borzas pelikán A Wikifajok tartalmaz Borzas gödény témájú rendszertani információt. A Wikimedia Commons tartalmaz Borzas gödény témájú médiaállományokat.

A borzas gödény (Pelecanus crispus) a gödényalakúak rendjébe, ezen belül a gödényfélék családjába tartozó nagyméretű vízimadár.

## [szerkesztés] Elterjedés

Régebben a Kárpát-medencében is gyakori fészkelő volt, Délkelet-Európában, a Duna-deltában, Ázsiában és Kínában még elterjedt fajnak számít.

## [szerkesztés] Megjelenés

Testhossza 160-180 centiméter, szárnyainak fesztávolsága 310-345 centiméter, testtömege 10-12 kilogramm. A rózsás gödénynél még valamivel nagyobb, így a legnagyobb vízimadár. Alapszíne fehér, finom szürkésvörös árnyalással, a szárnytoll vége fekete. A fej és hátsó nyak tollazata borzas, üstökszerűen meghosszabbodott. A csőr szürkéssárga, a torokzacskó vérszínű, kékkel erezett, lába fekete.

## [szerkesztés] Életmód

A borzas gödény társas madár, gyakran vadászik és röpül csapatban. Fő táplálékát a halak teszik ki, melyeket a nagy kiterjedésű mocsarakban, folyótorkolatokban, édesvízű tavakban keresi. A vadászathoz hosszú csőrét és az alsó csőrkávához kapcsolódó, tágulékony bőrzacskót használja. Európában rövidtávú vonuló.

## [szerkesztés] Szaporodás

Nagykiterjedésű mocsarakban, folyótorkolatoknál, fákon, bokrokon, nádasban telepesen fészkel. 2-3 tojásán 30-32 napig kotlik.

## [szerkesztés] Kárpát-medencei előfordulás

Magyarországon legtöbbször május-július hónapokban alkalmi vendégként jelentkezik.

## [szerkesztés] Védettség

Fokozottan védett, eszmei értéke 250 000 Ft.

## [szerkesztés] Források

- Az MME Monitoring Központjának adatlapja
- Brehm: Az állatok világa
- A faj a Természetvédelmi Világszövetség Vörös Listáján

A lap eredeti címe "http://hu.wikipedia.org../../../b/o/r/Borzas_g%C3%B6d%C3%A9ny.html"

Kategóriák: Gödényalakúak | Magyarország madarai | A Kárpát-medence madarai

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Dansk
- Deutsch
- Esperanto
- Suomi
- Français
- 日本語
- Nederlands
- ‪Norsk (bokmål)‬
- Polski
- Русский
- Slovenčina
- Українська